Diari Oficial de la Generalitat Valenciana


Sumari del DOGV 366, del 21-04-1986 (1986/806056)

ORDRE de 12 de febrer de 1986, de la Conselleria de Cultura, Educació i Ciència, sobre aplicacio del règim provisiónal i transitori d'ajudes institucionals per al funcionament de Centres i Serveis d'Educació especial en règim de gratuïtat, per al curs 1985-86.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   366

Data del DOGV
:   21-04-1986

Secció del DOGV
:   ALTRES DISPOSICIONS

Número del document
:   1986/806056


Data del document
:   12-02-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 12 de febrer de 1986, de la Conselleria de Cultura, Educació i Ciència, sobre aplicació del règim provisional i transitori d'ajudes institucionals per al funcionament de Centres i Serveis d'Educació Especial en règim de gratuïtat, per al curs 1985-86.  
El règim de finançament de Centres docents privats amb fons públics ha quedat definitivament establert per la Llei Orgànica 8/1985 de 3 de juliol, reguladora del Dret a l'Educació i el Reial Decret 2377/85 de 18 de desembre, pel qual s'aprova el Reglament de Normes Bàsiques sobre Concert Educatiu (BOE de 27 de desembre). Tanmateix, fins que no entre en vigor, en el curs 1986-87, el règim provisional d'ajudes institucionals establertes pel Reial Decret 620/1981 de 5 de febrer i d'altres disposicions que el desplegaren.   
Aquesta Ordre té per objecte mantenir el finançament d'aquelles unitats o grups de Formació Professional de Centres d'Educació Especial que reunesquen els requisits exigits amb aquesta finalitat d'acord amb l'Ordre d'aquesta Conselleria, de juny de 1984 (BOE de 16 de juliol).   
En atenció d'aquests motius,  
ORDENE:  
Primer  
Durant el curs 1985-86 continuarà vigent el règim provisional d'ajudes institucionals per a funcionament de Centres i Serveis d'Educació Especial.   
Segon  
Amb aquesta finalitat es prorroguen les subvencions a la gratuïtat de l'ensenyament en l'Educació Especial en els nivells d?EGB i Formació Professional de Primer Grau o les corresponents adaptacions especials, en les unitats o grups, respectivament, d'aquesta modalitat educativa, que forma part, segons els casos, de Centres Específics d'Educació Especial o de Formació Professional Especial, o de Centres ordinaris d'EGB o de Formació Professional, que tinguen unitats d'Educació Especial.   
Tercer  
Els Centres seguiran percebent el mateix tipus de subvenció i pel mateix nombre d'unitats que en el Curs 1984-85 tret dels supòsits següents degudament acreditats:   
a) Quan escaiga la disminució d'unitats per no caldre el seu funcionament per raó del nombre d'alumnes escolaritzats al Centre o bé quan la naturalesa de les deficiències dels alumnes atesos al Centre aconselle una relació major entre professor - alumne.   
b) Quan amb caràcter excepcional, s'hagen d'incrementar les unitats o els serveis degudament autoritzats, per a atendre demandes reals i urgents d'escolarització. En aquest cas els Centres prestaran les sol·licituds d'increments prevists en els Serveis Territorials d'Educació, en el termini de vint dies naturals comptats a partir de l'endemà de la publicació de l'Ordre.   
Quart  
Els Serveis Territorials d'Educació, amb l'informe previ de la Inspecció d?Educació Bàsica i Coordinació de FP, si s'escau, trametran les sol·licituds, en un termini no superior a 10 dies a partir de l'acabament de la Convocatòria, a la Direcció General d'Educació Bàsica i Ensenyament Especial a fi que aquesta Conselleria puga efectuar les propostes escaients per a la Resolució per aquesta Conselleria.   
Cinqué  
Als Centres que prorroguen la subvenció se'ls aplicarà el que estableixen els articles 5é, 9é, 13, 15 i 17, de l'Ordre d'aquesta Conselleria de 15 de juny de 1984 (DOGV de 16 de juliol), per la qual es regula la concessió d'ajudes institucionals per al funcionament de Centres i Serveis d'Educació Especial per al Curs 1984-85.   
Sisé  
Les subvencions s'abonaran en el transcurs de cada trimestre d'acord amb els mòduls establerts en l'Ordre d'aquesta Conselleria de 18 de desembre de 1985 (DOGV de 24 de gener de 1985) i per a efectuar el pagament caldrà que les Inspeccions corresponents emeten prèviament l'informe que demostre que el Centre acompleix totes les condicions exigides i, si pertoca, s'adoptaran les mesures previstes en l'apartat 15,2 de l'Ordre d'aquesta Conselleria de 15 de juny de 1984.   
DISPOSICIÓ FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 12 de febrer de 1986.  
El Conseller de Cultura, Educació i Ciència:  
Cebrià Ciscar i Casaban.